# MBROJE TË DREJTËN TËNDE

Ka filluar **JAVA E NDIHMËS JURIDIKE FALAS 16-20 Qershor 2025**, andaj në kuadër të kësaj jave ju informojmë se Zyrën Mobile për Ndihmë Juridike Falas e gjeni në objektin e Gjykates Themelore Pejë-Dega në Deçan e cila ka për qëllim ofrimin e shërbimeve të ndihmës juridike falas për qytetarë.

Zyrtarja për Ndihmë Juridike Falas, Pranverë Zeqiraj e angazhuar në Deçan, ju informon rreth çështjeve që mund të drejtoheni pranë kësaj Zyre:

- Nëse keni probleme nga marrëdhënia familjare;

- Nëse keni çështje të pazgjidhura pronësore - juridike;

- Nëse keni probleme nga marrëdhënia e punës;

- Nëse dikush është në marrëdhënie detyrimore me ju;

- Nëse keni kërkesa që duhen të zgjidhen te organet administrative;

- Nëse duhet të zhvilloni procedurë gjyqësore ose dikush po zhvillon procedurën gjyqësore kundër jush;

- Nëse jeni të arrestuar apo të paraburgosur etj.

“**Agjencia për Ndihmë Juridike Falas, është e përkushtuar të realizoj misionin e saj në ofrimin e shërbimeve të ndihmës juridike falas të gjithë qytetarëve, të cilët për shkak të mungesës së mjeteve financiare nuk kanë pasur mundësi t’i realizojnë të drejtat e tyre”.**

Këto shërbime ofrohen nga bashkëpunimi mes Komunës së Decanit, Agjencisë për Ndihmë Juridike Falas.

Andaj, për realizimin e të drejtave tuaja ju inkurajojmë që të drejtoheni në Zyrën Mobile për Ndihmë Juridike Falas në Deçan, gjegjësisht në objektin e Gjykatës numer 12.

Zyra është e hapur cdo te enjte dhe të premten duke filluar nga ora 8:00 deri 16:00.

Telefono në numrin kontaktues të Zyrës Mobile për Ndihmë Juridike Falas në Komunën e Decani 045/502-860.

**Mbroje të drejtën tënde pa shpenzuar asnjë cent!.**